CELEX: 62020TN0358
Language: et
Date: 2020-06-11 00:00:00
Title: Kohtuasi T-358/20: 11. juunil 2020 esitatud hagi – Net Technologies Finland versus REA

24.8.2020   
            
            
               ET
            
            
               Euroopa Liidu Teataja
            
            
               C 279/42
            
         
      11. juunil 2020 esitatud hagi – Net Technologies Finland versus REA
      (Kohtuasi T-358/20)
      (2020/C 279/56)
      Kohtumenetluse keel: inglise
      
         Pooled
      
      
         Hageja: Net Technologies Finland Oy (Helsingi, Soome) (esindajad: advokaadid S. Pappas ja N. Kyriazopoulou)
      
         Kostja: Teadusuuringute Rakendusamet
      
         Nõuded
      
      Hageja palub Üldkohtul:
      
                  —
               
               
                  tuvastada esiteks, et Teadusuuringute Rakendusamet on rikkunud lepingulisi kohustusi, mis tulenevad toetuslepingust FP7-SEC-2012-312484, mis sõlmiti Teadusuuringute, tehnoloogiaarenduse ja tutvustamistegevuse seitsmenda raamprogrammi raames, teiseks, et võlateates nr 3242005872, mis puudutab alusetu toetusena saadud 171 342,97 euro tagasimaksmist, ja võlateates nr 3242005825, mis puudutab kindlasummalise hüvitise tagasimaksmist summas EUR 17 134,30, esitatud nõue on alusetu, ning kolmandaks, et sisenõustajate vastavad kulud on toetuskõlblikud; ning
               
            
                  —
               
               
                  mõista kõik kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimene väide, et Teadusuuringute Rakendusamet on vääralt tõlgendanud kulude toetuskõlblikkust käsitlevaid sätteid ega ole täitnud oma lepingulisi kohustusi, kuna väljastas vaidlustatud võlateated, põhjusel, et sisenõustajate kulud vastasid toetuslepingus sätestatud toetuskõlblikkuse kriteeriumidele ja seetõttu ei saa ükski tagasimaksmise nõue neil põhineda.
               
            
                  2.
               
               
                  Teine väide, et Teadusuuringute Rakendusamet ei täitnud lepingut heas usus.
               
            
                  3.
               
               
                  Kolmas väide, et Teadusuuringute Rakendusamet on rikkunud proportsionaalsuse põhimõtet.